**Şagirdin adı və soyadı:**

**Molla Vəli Vidadi**

**Ağlaram**

Çərхi-fələk zülmü ziyad еyləmiş,  
Hicran məni gündə döyər, ağlaram.  
Еy yaranlar, sındırıbdır bеlimi,  
Möhnət yükü qəddim əyər, ağlaram.

Məni bеlə hər kim görə, bil, ağlar,  
Dağ-daş yanar, ulus, оymaq, еl ağlar.  
Cismim sızlar, göz yaş tökər, dil ağlar,  
Öz başıma yalqız məgər ağlaram?

Еy mənimtək göz yaşını saçanlar,  
Qürbətlikdə cigər qanın içənlər,  
Fikr еtdikcə cümlə bir-bir kеçənlər,  
Yadə düşər, yanar cigər, ağlaram.

Hayıf оldu о dövranlar, о dəmlər,  
Gəldi, kеçdi yar, müsahib, həmdəmlər,  
Bərhəm оlur dərdlər, qəmlər ələmlər,  
Bir-birinə gündə dəgər, ağlaram.

Çərхi-fələk, mən ha köçdüm yurdumdan,  
Ayrı düşdüm qоşunumdan, оrdumdan,  
Vidadiyəm, aləm tanır dərdimdən,  
Əgər ağlamanam, əgər ağlaram.

1. Şeir hansı mövzuda yazılmışdır? (5) (1.2.4.)

A) sevgi B) həsrət C) ana

D) vətənpərvərlik E) qəhrəmanlıq

2. Düzgün cərgəni qeyd edin. (5) (1.1.1.)

A) çərxi-fələk → qəddarlıq

B) yaran → düşmən

C) ulus → kainat

D) hicran → şadlıq

E) bərhəm olmaq → dağılmaq

3. Şeirdə işlənmiş məcazları və onların növünü yazın. (1.1.5.)(10)

| Nümunə | Bədii təsvir vasitəsi |
| --- | --- |
| Hicran məni gündə döyər. |  |

| Nümunə | Bədii ifadə vasitəsi |
| --- | --- |
| 1. Hayıf оldu о dövranlar. |  |
| 2. Dağ-daş yanar, ulus, оymaq, еl ağlar. |  |

4. Şeirdə bədiiliyin, obrazlılığın artmasına məcazların təsirini aydınlaşdırıb yazın. (15)(1.2.3.)

| Nümunə | Bədii ifadə və ya təsvir vasitəsinin növü | Rolu |
| --- | --- | --- |
| Aləm tanır. |  |  |
| Еy mənimtək göz yaşını saçanlar. |  |  |
| Öz başıma yalqız məgər ağlaram? |  |  |

5. Lirik qəhrəmanın qəmlənməsinə səbəb nədir? (5) (2.1.1.)

A) dostların vəfasızlığı

B) lirik qəhrəmanın qürbətdə olması

C) düşmənlərin qəddarlığı

D) kasıbların acınacaqlı halı

E) cəmiyyətdəki nadanlıq

6. Şair niyə göz yaşı tökür? (5) (2.2.2.)

A) hicrandan B) ağrılardan C) zülmdən

D) zalımlıqdan E) işsizlikdən

7. Şeir hansı vəzndə yazılmışdır? Fikrinizi təsdiq edən nümunələr göstərin. (10) (1.1.4)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

8. Şeirin janrını müəyyənləşdirin. Fikrinizi nümunələrlə əsaslandırın. (10) (1.1.4)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

9. Eyler-Venn diaqramında şeirlərin mövzu və janr baxımından müqayisə edin. (10) (1.2.3)

**“Pəri” (Vaqif) “Ağlaram” (Vidadi)**

10. M.V. Vidadinin “Ağlaram” şeirində başlıca fikir, sizcə, nədir? (1.2.4)

Fikrinizi təsdiq edən nümunələr göstərin. (15)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

11. Vaqif bu əsərində Qacarın timsalında zalım hökmdarları tarixdən ibrət almağa çağırır**: (2) (2.2.2)**

A) “Bax” B) “Bəri bax” C) “Hayıf ki, yoxdur”

D) “Görmədim” E) “Pəri”

12. M.P. Vaqifin “Hayıf ki, yoxdur” şeirinin məzmunu ilə bağlı ***yalnış*** fikri seçin. **(2) (1.1.3)**

A) Şair Kür qırağının yaşılbaş sonasının olmamasından təəssüflənir.

B) Kür qırağının Aranın gözü olmasına baxmayaraq, bir gözəl obası yoxdur.

C) Burada yaşayan qızlar gözəl olsa da, Çinü Maçində daha gözəlləri var.

D) Buradadakı gözəllərin zər haşiyəli paltarları yoxdur.

E) Şair qeyd edir ki, kim belə yerdə qalsa, vərəmləyər.

13. “Həmzənin Qıratı qaçırması” qolunun ideyası nədir? (1.2.4) (**2**)

A) xəyanətkarlığın təbliği, ədavətin müsbət xüsusiyyət kimi verilməsi

B) xəyanətin, tədbirsizliyin tənqidi, birliyin, mərdliyin, igidliyin təbliği

C) qoçaqlığın və qaçaqlığın mübarizəsi, oğurluğun təsviri

D) rüsvayçılığın, mərhəmətin üzə çıxarılması, aşıqlığın təbliği

E) ata baxmağın faydalarının göstərilməsi, oğrulara qarşı mübarizənin təbliği

14. “Ala gözlü, sərv boylu dilbərim,

Həsrətin çəkdiyim, canan, bəri bax!

Gecə-gündüz fikrim, zikrim, əzbərim,

Üzüldü taqətim, aman, bəri bax!” – nümunəsi ilə bağlı ***yanlış*** fikri seçin. **(2) (1.2.4.)**

A) Heca vəznindədir, qoşma janrının orta bəndlərindəndir.

B) Məhəbbət mövzudundadır, lirik qəhrəmanın səmimi hisləri tərənnüm olunur.

C) Şeirin ilk misrasında epitet işlənmişdir.

D) “Bəri bax” qafiyədən sonratəkrar olunduğuna görə rədifdir.

E) Müəllifi Molla Pənah Vaqifdir.

15. Qəhrəmanlıq dastanını seçin.(1.1.4) **(2)**

A) “Dədə Qorqud” B) “Əsli və Kərəm” C) “Aşıq Qərib”

D) “İskəndərnamə” E) “Leyli və Məcnun”

Ədəbiyyat X sinif KSQ 4 cavab B variantı

1. B
2. E
3. Hicran məni gündə döyər. ‒ metafor; Hayıf оldu о dövranlar. ‒ inversiya; Dağ-daş yanar,ulus, oymaq, el ağlar – mübaliğə
4. Aləm tanır.- metonimiya ( addəyişmə yoli ilə təsir gücü artırılıb); Ey mənimtək göz yaşnı saçanlar – təşbeh (bənzədərək təsir gücü artırılıb); Öz başıma yalqız məgər ağlaram? – bədii sual (bədii əsərin təsir gücü artılıb)
5. B
6. A
7. Heca vəzni, misralardakı hecaların sayı eynidir. Misra yazılır və hecaların sayı 11 olduğu göstərilir.
8. Qoşma janrı, birinci bənd abcb, növbəti bəndlər çççb və s. sonda təxəllüs söylənir.
9. “Pəri” məhəbbət mövzusu, hər ikisi heca vəzni, qoşma janrı; Ağlaram ictimai mövzu, kədər motivi
10. Şeirdə vətənindən, dostundan ayrı düşmüş lirik qəhrəmanın kədər hissi ifadə olunmuşdur. Qürbətdə yaşamağın çətin olduğu bildirilmişdir.
11. B
12. C
13. B
14. A
15. A